《高邮夜泊》
明代·程本立

城楼月色见觚棱，城下官河夜欲冰。
返照疏林皆野烧，残星别浦是船灯。
腐儒食禄曾无补，倦客思家已不胜。
春雨五湖烟水阔，荷蓑归去下鱼罾。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。